Trevor Bolder

**Trevor Bolder** (født 9. juni 1950, i Kingston upon Hull, død 21. mai 2013) var en engelsk musiker. Han er mest kjent som bassist i gruppene Uriah Heep, Wishbone Ash og David Bowies The Spiders from Mars.

Bolder startet sin musikalske karriere ved å spille bass i tenårene og hadde opptredener på lokale R&B-scener på midten av 1960-tallet. Han ble først kjent da han ble medlem av The Rats, med blant andre Mick Ronson på gitar. Bolders store gjennombrudd var i 1971 da han erstattet Tony Visconti i David Bowies band The Hype, som senere ble kjent som The Spiders from Mars. Med Bolder, Ronson, Woody Woodmansey og David Bowie utviklet The Spiders from Mars seg til å blir et av de mest markante britiske bandene på 1970-tallet. Bolders bass- og trompetspill kan høres på Bowiealbumene *[[Hunky Dory]]* (1971), *[[The Rise and Fall of Ziggy Stardust and the Spiders from Mars]]* (1972), *[[Aladdin Sane]]* (1973) og *[[Pin Ups]]* (1973).

I 1976 ble Bolder medlem av Uriah Heep hvor han erstattet John Wetton, kjent fra grupper som King Crimson, Roxy Music, Family og Asia. Bolders første periode med Uriah Heep ble relativt kort, men han rakk å bidra på albumene *[[Firefly]]*, *[[Innocent Victim]]*, *[[Fallen Angel (album)|Fallen Angel]]* og *[[Conquest]]* før han sluttet sammen med flere andre medlemmer i 1981. Etter dette arbeidet han med Heep-keyboardist Ken Hensley på hans soloalbum *Free Spirit* før han ble medlem av Wishbone Ash i 1982 hvor han igjen erstattet John Wetton. Bolder spilte bass på bandets album *[[Twin Barrels Burning]]* og påfølgende turnéer. 

I 1985 gikk han tilbake til Uriah Heep. Trevor Bolder og Woody Woodmansey var sammen med Joe Elliott og Phil Collen fra Def Leppard i bandet Cybernauts, hvor de spilte låter fra Bowie-albumene Bolder og Woodmansey medvirket på. 

## Bandkarriere
* Ronno: 1970-71
* David Bowie (The Spiders from Mars): 1971&ndash;73  
* Mick Ronson: 1973&ndash;74
* The Spiders from Mars: 1975&ndash;1976
* Uriah Heep: 1976&ndash;81 & 1983&ndash;2013
* Ken Hensley: 1981
* Wishbone Ash: 1981&ndash;83

## Diskografi
;Med David Bowie
* 1971 *[[Hunky Dory]]* (1971)
* 1972 *[[The Rise and Fall of Ziggy Stardust and the Spiders from Mars]]* (1972)
* 1973 *[[Aladdin Sane]]* (1973)
* 1973 *[[Pin Ups]]* (1973)
* 1983 *[[Ziggy Stardust - The Motion Picture]]* (innspilt 1973, offisielt utgitt i 1983)
* 1994 *[[Santa Monica '72]]* (innspilt i 1972, offisielt utgitt i 1994)

;Med Cybernauts 
* *Cybernauts Live*

;Med Dana Gillespie 
* *Weren't Born a Man*

;Med Ken Hensley
* *Free Spirit*
* *From Time to Time*

;Med Mick Ronson
* 1974 *Slaughter on 10th Avenue* 
* 1975 *Play Don't Worry* 
* *Main Man*
* *Memorial Concert*

;Med The Spiders from Mars
* 1976 *Spiders from Mars* 

;Med Uriah Heep
* 1977 *Firefly*  
* 1977 *Innocent Victim*  
* 1978 *Fallen Angel* 
* 1980 *Conquest*  
* 1985 *Equator*  
* 1986 *Live in Europe 1979* (konsertalbum) – innspilt i 1979
* 1988 *Live in Moscow* (konsertalbum)
* 1989 *Raging Silence*  
* 1991 *Different World*  
* 1995 *Sea of Light*  
* 1996 *Spellbinder* (konsertalbum)
* 1998 *Sonic Origami*  (1998)
* 2000 *Future Echoes of the Past*  (konsertalbum)
* 2001 *Acoustically Driven*  (konsertalbum)
* 2001 *Electrically Driven*  (konsertalbum)
* 2002 *The Magician's Birthday Party*  (konsertalbum)
* 2003 *Live in the USA*  
* 2004 *Magic Night*  (konsertalbum)
* 2008 *Wake the Sleeper*  
* 2009 *Celebration*  
* 2011 *Into the Wild*  

;Med Wishbone Ash
* 1982 *Twin Barrels Burning* 

## Referanser


## Eksterne lenker
* 
* 
* 
*  Uriah Heep offisielle hjemmeside
* Wishbone Ashs offisielle hjemmeside
* Intervju med Trevor Bolder i 2003